**Mødereferat vedr. drænforhold Kassemosevej/Højgårdsvej Trevang, 3520 Farum**

Tid: 28.08.2018

Sted: Furesø Rådhus, Stiager 2, 3500 Værløse.

Deltager: Sagsbehandler Pia Holm Nielsen Furesø Kommune, Center for By og Miljø  
 Bygherrerådgiver Henning Kornbo, Kornbo Erhverv ApS (referent)

Problem: Trevang Grundejerforening har ved skrivelse af 16.05.2018 fået   
**”Påbud om dokumentation af vedligeholdelse af rørlagt vandløb mellem   
Kassemosevej og Højgårdsvej”   
Med to konkrete løsningsforslag,**

Mødets forløb: 1. Pia udleverede lidt supplerende tegningsmateriale; men erkendte at tegningsdokumentation over drænforholdene/afløb mellem søerne i området er mangelfuld og uden kote angivelser af de forskellige søers normalvandstand.  
2. Der er dog gennem nogen tid konstateret, at der er problemer med den bestående afløbsledning mellem T6 sø og T9 sø, hvorfor kommunen har krævet dokumentation for/undersøgelse af, hvad der er galt, og i givet fald fremkomme med forslag til, hvordan vandløbsevnen kan genetableres.  
3. Pia oplyste, at den praktiske løsningen på påbuddet bør ske i tre etaper:  
  
**1. etape** er at få af foretaget en tv-inspektion af den bestående afløbsledning med meterangivelse foretaget fra afløbet i T6 for om muligt at få konstateret årsagen til forstoppelsen (rødder i ledningen, ledningsbrud m.v.) samt evt. at forsøge med rodskæring eller spuling at få fjernet forstoppelsen og genetableret vandløbsstrækningen.  
Dette er så vidt vides forsøgt tidligere uden den store virkning, og konstateres det ved inspektionen, at genetablering ikke kan ske, igangsættes etape 2.

**2. etape** er etablering af en ny afløbsledning i et nyt trassér, som går i en lige linje fra T6 til en brønd, der er etableret i vejrabatten, 2 grunde nede ad Højgårdsvej.   
Da den nye ledning skal under en højderyg og tæt ved et bestående hus på Kassemosevej og under den tværgående Kassemosevej, hvor der ligger både kloak, gas og el ledninger skal projektet tage hensyn til alle disse forhold.  
Endvidere skal det kontrolleres, at ledningen kan få et naturligt fald fra samme kote, som den forstoppede afløbsledning har ved T6 og frem til den foreslåede eksisterende afløbsbrønd.  
Da den nye ledning en stor del af strækningen ligger meget dybt under det nuværende terræn og under en trafikeret Kassemosevej, skal størstedelen af udførelsen ske ved boring, hvor rørføringen trækkes samtidig med boringen.  
Den nye ledningsdimension skal svare til den forstoppede ledning, og projektet skal udformes under hensyn til alle disse forhold og fremsendes til Kommunens godkendelse inden arbejdet igangsættes.

Pia oplyste videre, projektet skal godkendesat efter vandløbslovens bestemmelser  
som en reguleringssag.  
  
  
**Sagsgangen er følgende:**  
Grundejer/grundejerforeningen indleverer et projekt.  
Myndigheden behandler det.  
Projektet skal i offentlig høring i 4 uger.  
Bemærkninger behandles.  
Projektet tilrettes evt.  
Projektet godkendes.  
Offentlig høring i 4 uger.  
Projektet kan starte.   
  
Derfor må det påregnes, at sags behandlingstiden er 4-6 måneder.

Ifølge lovgrundlag bek.834 af 27.06.2016 skal projektet indeholde :Kapitel 5  
(Vandløbsmyndighedens behandling og afgørelse af sager efterkapitel 2-4)

**§ 12. stk. 1** Forslag til et projekt, som er omfattet af en eller flere af bestemmelserne  
 i kapitel 2-4, skal indeholde:  
1. en redegørelse om formålet med og en begrundelse for projektet.  
2. fornødent oversigtskort og detailplaner.  
3. oversigt over de af projektet omfattende ejendomme medfortegnelse over de   
 grundejere og brugere, der ønskes inddraget i projektet.  
4. overslag over udgifterne med forslag til fordeling af disse.  
5. en tidsplan for arbejdets udførelse.  
**§ 12.stk. 2**Vandløbsmyndigheden kan indhenteyderligere oplysninger, som har betydning for vurderingen af projektet

**3 etape** er selve udførelse, som skal ske med en autoriseret kloakmester og i tæt   
 samarbejde med grundejerforeningen, som har ansvaret for at grundig information   
 med tidsplan sendes til de berørte grundejere.  
 Arbejdet afsluttes ved en afleveringsforretning, hvor Kommunen også kan deltage.

**Referat til:** Trevang Grundejerforening ved Jacob Grum-Schwensen  
Pia Holm Nielsen  
Max Østergaard

Farum, den 14.09.2018 Revideret den 17.09.2018

***Henning Kornbo***